ડો. રોયનો જન્મ જુલાઈ 1, 1882માં થયો હતો અને તેમનું અવસાન 80ની વયે જુલાઈ 1, 1692માં થયું હતું. ફેબ્રુઆરી 4, 1961ના રોજ તેમને સર્વોચ્ચ નાગરિક પુરસ્કાર “ભારત રત્ન”થી નવાઝવામાં આવ્યા હતાં. ડોક્ટર્સ ડેની ઉજવણી કરીને ડો. રોયે મેડિકલ ક્ષેત્રમાં સુવિધાઓના વિકાસ અને વિસ્તાર માટે કરેલા અથાગ પ્રયત્નોનાં ઋણને યાદ કરવાનો પ્રયાસ કરવામાં આવે છે. દર વર્ષની જેમ અમદાવાદ સહિત સમગ્ર દેશમાં ડોક્ટર્સ ડે નિમિત્તે વિવિધ કાર્યક્રમોનું આયોજન કરવામાં આવશે, પેશન્ટ્સ તેમનાં તબીબોને આ દિવસની શુભકામનાઓ પણ આપશે. તબીબી શિક્ષણ અન્ય શિક્ષણ કરતાં કપરું છે તેમાં કોઈ બે મત નથી.